Document ID: 32005D0682

NÕUKOGU OTSUS,
20. september 2005,
millega delegeeritakse asepeasekretärile volitused reisilubade väljastamiseks nõukogu peasekretariaadi ametnikele
(2005/682/EÜ, Euratom)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 207 lõike 2 teist lõiku,
võttes arvesse Euroopa Liidu lepingut, eriti selle artikli 28 lõiget 1 ja artikli 41 lõiget 1,
võttes arvesse 8. aprilli 1965. aasta Euroopa ühenduste privileegide ja immuniteetide protokolli, eriti selle artikli 7 lõiget 1,
võttes arvesse Euroopa ühenduste ametnike personalieeskirju ja ühenduste muude teenistujate suhtes kohaldatavaid eeskirju, mis on kehtestatud määrusega (EMÜ, Euratom, ESTÜ) nr 259/68, (1) ja mida on viimati muudetud määrusega (EÜ, Euratom) nr 723/2004, (2) eriti personalieeskirjade artiklit 23, samuti ühenduste muude teenistujate suhtes kohaldatavate eeskirjade artiklit 11,
ning arvestades järgmist:
(1)
Euroopa ühenduste privileegide ja immuniteetide protokolli artikli 7 lõike 1 kohaselt kuulub nõukogu peasekretariaadi ametnikele ja muudele teenistujatele reisilubade väljastamine nõukogu eesistuja vastutusalasse vastavalt personalieeskirjade artiklis 23 sätestatud tingimustele.
(2)
Nõukogu eesistujal tuleks delegeerida nimetatud volitused nõukogu asepeasekretärile,
ON TEINUD JÄRGMISE OTSUSE:
Artikkel 1
Euroopa ühenduste privileegide ja immuniteetide protokolli artikli 7 lõike 1 kohaselt nõukogu eesistujale antud volitused nõukogu peasekretariaadi ametnikele ja muudele teenistujatele reisilubade väljastamiseks delegeeritakse nõukogu asepeasekretärile.
Asepeasekretäril on õigus delegeerida nimetatud kohustused haldusküsimuste peadirektorile.
Artikkel 2
Käesolev otsus avaldatakse Euroopa Liidu Teatajas. Otsus hakkab kehtima selle vastuvõtmise päeval.
Brüssel, 20. september 2005

Labels: 10
15